РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број:06-2/490-21

23. новембар 2021. године

Београд

ЗАПИСНИК

51. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ

И КОНТРОЛУ ТРОШЕЊА ЈАВНИХ СРЕДСТАВА,

 ОДРЖАНЕ 23.НОВЕМБРА 2021. ГОДИНЕ

Седница је почела у 14,10 часова.

Седници је председавала др Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Оливера Пешић и Братимир Васиљевић.

Седници су присуствовали заменици чланова Одбора: Никола Војиновић (заменик Николе Јоловића), Адријана Пуповац (заменик Душка Тарбука), Ана Белоица (заменик Соње Влаховић) и Светлана Милијић (заменик Бобана Бирманчевића).

 Седници нису присуствовали чланови Одбора: Горан Ковачевић, Ана Чарапић, Владимир Маринковић, Душан Бајатовић, Љиљана Кузмановић Вујаковић, Золтан Пек, Војислав Вујић и Милорад Мијатовић, нити њихови заменици.

Седници је присуствовао и народни посланик Зоран Томић.

Седници је присуствовао и Синиша Мали, министар финансија.

На предлог председника Одбора, Одбор је једногласно (9 гласова за) утврдио следећи:

Дневни ред:

1. Разматрање Предлога закона о буџету Републике Србије за 2022. годину, са Предлогом одлуке о давању сагласности на Финансијски план Републичког фонда за пензијско и инвалидско осигурање за 2022. годину, Предлогом одлуке о давању сагласности на Финансијски план Републичког фонда за здравствено осигурање за 2022. годину, Предлогом одлуке о давању сагласности на Финансијски план Фонда за социјално осигурање војних осигураника за 2022. годину и Предлогом одлуке о давању сагласности на Финансијски план Националне службе за запошљавање за 2022. годину, који је поднела Влада (број 400-1955/21 од 4. новембра 2021.године), у појединостима.

**ПРВА ТАЧКА ДНЕВНОГ РЕДА: Разматрање Предлога закона о буџету Републике Србије за 2022. годину, са Предлогом одлуке о давању сагласности на Финансијски план Републичког фонда за пензијско и инвалидско осигурање за 2022. годину, Предлогом одлуке о давању сагласности на Финансијски план Републичког фонда за здравствено осигурање за 2022. годину, Предлогом одлуке о давању сагласности на Финансијски план Фонда за социјално осигурање војних осигураника за 2022. годину и Предлогом одлуке о давању сагласности на Финансијски план Националне службе за запошљавање за 2022. годину, који је поднела Влада (број 400-1955/21 од 4. новембра 2021.године), у појединостима.**

Синиша Мали је образложио да се амандман не прихвата јер би предложено смањење средстава угрозило несметано функционисање органа и установа Републике Србије на територији АП Косова и Метохије, као и да је амандман технички неисправан.

На основу члана 156. став 3. Пословника Народне Скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандман поднет на Предлог закона о буџету Републике Србије за 2022. годину са Предлогом одлуке о давању сагласности на Финансијски план Републичког фонда за пензијско и инвалидско осигурање за 2022. годину, Предлогом одлуке о давању сагласности на Финансијски план Републичког фонда за здравствено осигурање за 2022. годину, Предлогом одлуке о давању сагласности на Финансијски план Фонда за социјално осигурање војних осигураника за 2022. годину и Предлогом одлуке о давању сагласности на Финансијски план Националне службе за запошљавање за 2022. годину.

Одбор је једногласно (9 гласова за) одлучио да предложи Народној скупштини да **одбије** амандман:

* на члан 8. који су заједно поднели народни посланици Шаип Камбери, Енис Имамовић, Надије Бећири, Селма Кучевић, Мирсад Хоџић и Арђенд Бајрами.

Представник предлагача закона на седници Одбора није прихватио амандман на члан 8. који су заједно поднели народни посланици Шаип Камбери, Енис Имамовић, Надије Бећири, Селма Кучевић, Мирсад Хоџић и Арђенд Бајрами.

За известиоца Одбора на седници Народне скупштине одређенa је др Александра Томић, председник Одбора.

Седница је завршена у 14,15 часова.

Седница је тонски снимана.

СЕКРЕТАР ОДБОРА ПРЕДСЕДНИК

 Тијана Игњатовић др Александра Томић